John Dubois

John Dubois, P.S.S., opprinnelig Jean Dubois (født 24. august 1764 i Paris, død 20. desember 1842 i New York) var en fransk-amerikansk katolsk prelat og biskop av New York.

Liv og virke
Dubois studerte teologi i Paris blant oratorianerne og ble ordinert til prest 28. september 1787. Den franske revolusjon satte mange geistlige i et dilemma, for det nye regime avkrevde en ed der man avsverget til troskap til Roma og anerkjente den franske regjerings myndighet over kirken. Mange sulpicianere flyktet til England, og tidlig i ledet 1791 Charles Nagot en gruppe som seilte ti lBaltimore i Maryland, der de åpnet et seminar, Saint Mary's. Dubois hadde studert ved Collège Louis LeGrand sammen med Maximilien Robespierre, og han hjalp den forkledte 27-årige presten til i juni 1791 å unnslippe det som skulle bli en massaker av prester som nektet å avlegge eden.

I Amerika, virket han først som vanlig sjelesørger. I 1792 ble han sogneprest i Frederick i Maryland. I 1800 begynte byggingen av en ny kirke under hans ledelse.

Han forlot Frederick i 1806 og sluttet seg til sulpicianerne i Emmitsburg. Der grunnla han St. Mary’s College, som senere, med støtte fra New York-enken (og senere helligkårede) Elizabeth Bayley Seton, ble det første amerikanske religiøse institutt som underviste kvinner.

Pave Leo XII utnevnte Dubois den 23. mai 1826 til tredje biskop av New York. Den 29. oktober 1826 ble han bispeviet av Ambrose Maréchal, erkebiskop av Baltimore. Medkonsekrator var Henry Conwell, biskop av Philadelphia. Han var den første biskopen i New York som residerte permanent i bispedømmet.

Biskop John Dubois døde etter 16 år i embetet og er gravlagt i den gamle St. Patrick's Cathedral.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Kardinal Gasparo Carpegna (1625-1714) *1670
 Kardinal Fabrizio Paolucci (1651-1726) *1685
 Kardinal Francesco Barberini den yngre (1662-1738) *1721
 Kardinal Annibale Albani (1682-1751) *1730
 Kardinal Federico Marcello Lante Montefeltro Della Rovere (1695-1773) *1732
 Biskop Charles Walmesley (1722-1797) *1756
 Erkebiskop John Carroll (1735-1815) *1790
 Biskop Jean-Louis Anne Madelain Lefebvre de Cheverus (1768-1836) *1810
Erkebiskop Ambrose Maréchal (1768-1828) *1817
 Biskop John Dubois (1764-1842) *1826

Referanser

Katolske biskoper fra USA
Franske katolske biskoper
Ikkeamerikanske katolske biskoper i USA
Franske sulpicianere
Sulpicianere fra USA
Linjen Rebiba
Personer fra Paris